Qysh me përgatitë byrek me domate?

				
			Ky byrek me domate është një nga të preferuarit e mi. Ne fakt a e dinit se është traditë e zonës së Korçës dhe se është një byrek tradicional i kuzhinës shqiptare. Nisur nga kjo po jua sjellim këtë recetë që ta provoni në shtëpitë tuaja. Byrek me domate i përgatitur me dy petë
Përbërësit:

Miell, sasinë mund ta zgjidhni në varësi të personave që keni në familje. Për 4 veta duhen afërsisht 180 gr miell, ndërsa për për 6 veta 250 gr;
Një gotë ujë;
500 gram domate të pjekura mirë;
1 kokërr qepë e madhe
Vaj ulliri
Kripë dhe pipër
Majdanoz

Përgatitja:
Së pari e nisim me përgatitjen e brumit të byrekut dhe pastaj petët. Meqë do bëhët vetëm me dy petë, nuk ka nevojë të bëni shumë brumë, pasi rëndësi ka mbushja. Në një enë hidhni miellin, vajin e ullirit, kripën, ujin e vakët dhe ngjesheni derisa të krijohet një masë kompakte. Pasi ta keni punuar mirë brumin mbulojeni dhe lëreni të pushojë për 20 minuta.
Qeroni qepën e madhe dhe grijeni hollë. Kaurdiseni në një tigan me vaj ulliri. Para se të bëni gati domatet, futini ato në ujë të nxehtë për 5 minuta që të mund t’u hiqni cipën sa më lehtë. Pritini në kubik të vegjël dhe shtojani qepëve të kaurdisura duke shtuar, kripë, piper dhe majdanozine  grirë. 
Pasi mbushja të jetë zbutur e zierë mirë, hiqeni nga zjarri dhe lërëni të ftohet pak. Ndani brumin në dy pjesë sepse tani do përgatisni petët. Njëra nga petët duhet më e madhe se tjetra, ndaj brumin mos e ndani barabartë. Pasi hapni petën e madhe shtrojeni në tepsi me vaj dhe leriani anët të rrinë jashtë tepsis.
 Hidhini brënda mbushjen e ftohur dhe përhapeni në të gjithë sipërfaqen. Sipër mbushjes shtoni petën tjetër dhe mbyllni anët e byrekut me petën e poshtme. Vendoseni në furrë dhe piqeni për 10-15 minuta, pasi të jetë pjekur nxirreni nga furra dhe lëreni të pushoj pak para se ta prini. Prijeni në pjese dhe shërbejeni në pjatë. Shoqerojeni me dhallë të ftohtë. Ju bëftë mirë!
		
				